MSc Maja Banjac je zaposlena u zvanju asistenta na katedri za Gastronomiju, Departmana za geografiju turizam i hotelijerstvo, Prirodno-matematičkog fakulteta, Univerziteta u Novom Sadu. U dopunskom radu angažovana je na Visokoj školi za menadžment i poslovne komunikacije gde izvodi nastavu na predemtima Sanitarne mere u ugostiteljstvu i Nacionalne gastronomije.

Završila je srednju školu Svetozar Miletić u Novom Sadu, smer kulinarski tehničar, osnovne akademske studije gastronomije i master akademske studije hotelijerstva (sa usmerenjem na gastronomiju) na Departmanu za geografiju turizam i hotelijerstvo, Prirodno-matematičkom fakultetu, Univerzitetu u Novom Sadu. Trenutno je student doktorski studija na istoj obrazovnoj instituciji i pred odbranom doktorske disertacije pod nazivom Sinergija poljoprivrede i ugostiteljstva u funkciji razvoja turizma u Vojvodini pod mentorstvom dr Dragana Tešanovića, redovnog profesora.

Autor je i koautor velikog broja naučnih radova koji su objaveljni u medjunarodnim časopisima i konferencijama. Koautor je Priručnika za pripremu prijemnog ispita za module gastronomija i hotelijerstvo. Učesnik je sedam naučnih projekta i član je tima u razradi gastronomskog identiteta Fodacije 2021 Novi Sad evropska prestonica kulture. Realizator je mnogobrojnih akreditovanih edukativnih seminara iz ugostiteljstva. Tehnički je urednik časopisa Zbornik radova Departmana za geografiju turizam i hotelijersvo kao i učesnik u organizaciji međunarodne konferencije CTTH - Contemporary Trends in Event and Creative Industry, 2015,2017,2019. Član je marketing tima Departmana za geografiju turizam i hotelijerstvo.

Predsednik je Upravnog odbora Kulinarske Asocijacije Srbije, član je upravnog odbora Kulinarske Fedreracije Srbije i Asocijacije Šefova Kuvara Srbije. Učesnik je međunarodni takmičenja koja su održana pod pokroviteljstvom Svetske kulinarske asocijacije WACS (Solun 2017 - srebrna medalja, Istanbul 2018 – zlatna medalja, Solun 2019 bronzana medalja). Bila je član je stručnog štaba Juniorske kulinarske reprezentacije Republike Srbije koja se takmičila na Kulinarskoj olimpijati IKA 2020 u Nemačkoj (Štutgart) na kojoj je osvojena bronzana medalja u kategoriji IKA bife.